A4-0191/97

Πρόταση κανονισμού του Συμβουλίου για τους γενικούς κανόνες εφαρμογής που αφορούν τις ενέργειες βελτίωσης της παραγωγής και της εμπορίας του μελιού (COM(96)0596 - C4-0031/97 - 96/0282(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική αναφορά 4α (νέα)

>Κείμενο μετά την ψηφοφορία στο ΕΚ>

έχοντας υπόψη την κοινή δήλωση των τριών θεσμικών οργάνων της 6ης Μαρτίου 1995 που αφορά την εγγραφή των δημοσιονομικών διατάξεων στις νομοθετικές πράξεις(1).

(1) ΕΕ C 102 της 4.4.96, σελ. 4

(Τροπολογία 2)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

εκτιμώντας ότι, λόγω της δύσκολης οικονομικής κατάστασης που αντιμετωπίζουν οι ευρωπαίοι μελισσοκόμοι, το Ευρωπαϊκό Κοινοβούλιο ζήτησε στη γνωμοδότηση που ενέκρινε ομόφωνα στις 20 Ιανουαρίου 1995, σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο για το Έγγραφο προβληματισμού για την κατάσταση στην ευρωπαϊκή γεωργία(1) τη θέσπιση άμεσων μέτρων στήριξης (πριμοδότηση για την επικονίαση, χρηματοδοτική αντιστάθμιση για τις απώλειες εισοδήματος που οφείλονται στην έλλειψη κοινοτικής προτίμησης[semigr ] εκτιμώντας ότι η κατάσταση της ευρωπαϊκής μελισσοκομίας παραμένει αμετάβλητη και ότι τώρα πλέον πρέπει να εφαρμοστούν αμέσως ανάλογα μέτρα στήριξης,

(1) ΕΕ C 43 της 20.02.1995, σελ. 130

(Τροπολογία 3)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

εκτιμώντας ότι πρέπει να δοθεί ιδιαίτερη σημασία στην προώθηση της εμπορίας μελιού υψηλής ποιότητας στην Ευρωπαϊκή Ένωση και στην αποφυγή στρεβλώσεων του ανταγωνισμού[semigr ] και ότι για το λόγο αυτό πρέπει να προσαρμοστεί ανάλογα η οδηγία για το μέλι (COM(95)0722- 96/0114(CNS)) που προβλέπεται στο πλαίσιο της απλοποίησης των κάθετων οδηγιών για τον τομέα των τροφίμων,

(Τροπολογία 4)

Τέταρτη αιτιολογική σκέψη

>Αρχικό κείμενο>

εκτιμώντας ότι, λαμβάνοντας υπόψη τη διάδοση της βαρρόας κατά τη διάρκεια των τελευταίων ετών στα περισσότερα κράτη μέλη και τα προβλήματα που προκαλεί η ασθένεια αυτή στην παραγωγή του μελιού, αποδεικνύεται αναγκαίο να αναπτυχθεί δράση σε κοινοτικό επίπεδο σχετικά με το θέμα αυτό.

>Κείμενο μετά την ψηφοφορία στο ΕΚ>

εκτιμώντας ότι, λαμβάνοντας υπόψη τη διάδοση της βαρρόας κατά τη διάρκεια των τελευταίων ετών στα περισσότερα κράτη μέλη και τα προβλήματα που προκαλεί η ασθένεια αυτή στην παραγωγή του μελιού, αποδεικνύεται αναγκαίο να αναπτυχθεί δράση σε κοινοτικό επίπεδο σχετικά με το θέμα αυτό[semigr ] ότι η καταπολέμηση της βαρρόας και άλλων ασθενειών των μελισσών πρέπει κατά συνέπεια να ενταχθούν στην κτηνιατρική πολιτική της ΕΕ και να χρηματοδοτούνται στο πλαίσιο αυτό,

(Τροπολογία 5)

Πέμπτη αιτιολογική σκέψη

>Αρχικό κείμενο>

εκτιμώντας ότι υπό τους όρους αυτούς και προκειμένου να βελτιωθεί η παραγωγή και η εμπορία του μελιού στην Κοινότητα είναι ανάγκη να καταρτίζονται, χωρίς αναβολή, κάθε έτος εθνικά προγράμματα που θα περιλαμβάνουν μέτρα τεχνικής βοήθειας, καταπολέμησης της βαρρόας και των συναφών ασθενειών, εξορθολογισμού της διαχείμανσης, διαχείρισης περιφερειακών μελισσοκομικών κέντρων και συνεργασίας σε ερευνητικά προγράμματα για τη βελτίωση της ποιότητας του μελιού,

>Κείμενο μετά την ψηφοφορία στο ΕΚ>

εκτιμώντας ότι υπό τους όρους αυτούς είναι ανάγκη να καταρτίζονται, χωρίς αναβολή, κάθε έτος εθνικά προγράμματα που θα περιλαμβάνουν μέτρα για τη βελτίωση της παραγωγής και της εμπορίας του μελιού στην Κοινότητα[semigr ] τα προγράμματα αυτά ανακοινώνονται στην Επιτροπή, η οποία αποφασίζει για την έγκρισή τους,

(Τροπολογία 6)

Έκτη αιτιολογική σκέψη

>Αρχικό κείμενο>

εκτιμώντας ότι για τη συμπλήρωση των στατιστικών δεδομένων του τομέα πρέπει να πραγματοποιηθεί από τα κράτη μέλη μελέτη για τη διάρθρωση του τομέα, τόσο σε επίπεδο απογραφής και παραγωγής, όσο και σε επίπεδο της αλυσίδας εμπορίας και διαμόρφωσης των τιμών,

>Κείμενο μετά την ψηφοφορία στο ΕΚ>

εκτιμώντας ότι για να υπάρχουν σε κοινοτικό επίπεδο αξιόπιστα στατιστικά δεδομένα, προκειμένου να ακολουθείται με συνέπεια η εξέλιξη των διαρθρώσεων του τομέα της μελισσοκομίας καθώς και οι εξελίξεις της αγοράς του μελιού, πραγματοποιείται από τα κράτη μέλη σε συνεργασία με την Επιτροπή μελέτη για τη διάρθρωση του τομέα, τόσο σε επίπεδο απογραφής των γεωργικών εκμεταλλεύσεων και παραγωγής, όσο και σε επίπεδο της αλυσίδας εμπορίας και διαμόρφωσης των τιμών,

(Τροπολογία 7)

Αιτιολογική σκέψη 8α (νέα)

>Κείμενο μετά την ψηφοφορία στο ΕΚ>

εκτιμώντας ότι για τη βελτίωση της διαφάνειας της αγοράς πρέπει να συμπληρωθούν οι διατάξεις που προβλέπονται στον παρόντα κανονισμό σχετικά με τους γενικούς κανόνες εμπορίας για το κοινοτικό και το εισαγόμενο μέλι.

(Τροπολογία 8)

Αιτιολογική σκέψη 8β (νέα)

>Κείμενο μετά την ψηφοφορία στο ΕΚ>

ότι η συμφωνία σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1997 - Τμήμα ΙΙΙ- Επιτροπή, που επήλθε στις 24 Οκτωβρίου 1996 μεταξύ Ευρωπαϊκού Κοινοβουλίου και Επιτροπής για το θέμα της επιτροπολογίας(1) και ιδιαίτερα η υποχρέωση της Επιτροπής να τηρεί πλήρως ενήμερο το Κοινοβούλιο σχετικά με τις εργασίες της επιτροπής του άρθρου 5 και να απαιτεί από το σύνολο των μελών της να προβούν σε δήλωση δηλώνοντας ότι η συμμετοχή τους στην επιτροπή δεν είναι ασυμβίβαστη με τα ατομικά τους συμφέροντα[semigr ]

>Κείμενο μετά την ψηφοφορία στο ΕΚ>

(1) ΕΕ C 347 της 18.11.1996, σελ. 125

(Τροπολογία 9)

Άρθρο -1 (νέο)

>Κείμενο μετά την ψηφοφορία στο ΕΚ>

Άρθρο -1

>Κείμενο μετά την ψηφοφορία στο ΕΚ>

1. Για την εξασφάλιση της οικολογικής λειτουργίας της μελισσοκομίας στην Ευρώπη χορηγείται στους μελισσοκόμους πριμοδότηση για την επικονίαση.

>Κείμενο μετά την ψηφοφορία στο ΕΚ>

2. Η πριμοδότηση για την επικονίαση ανέρχεται στην Πορτογαλία, Ισπανία και Ελλάδα σε 2,5 Ecu ανά μέλισσα ετησίως και στα υπόλοιπα κράτη μέλη σε 5 Ecu ανά μέλισσα ετησίως.

(Τροπολογία 10)

Άρθρο -1α (νέο)

>Κείμενο μετά την ψηφοφορία στο ΕΚ>

Άρθρο -1α

>Κείμενο μετά την ψηφοφορία στο ΕΚ>

1. Για την αντιστάθμιση της απώλειας εισοδήματος που οφείλεται στην έλλειψη κοινοτικής προτίμησης, χορηγείται στους παραγωγούς μελιού ετήσια αντισταθμιστική πριμοδότηση.

>Κείμενο μετά την ψηφοφορία στο ΕΚ>

2. Η αντισταθμιστική πριμοδότηση υπολογίζεται για κάθε κράτος μέλος ξεχωριστά ανάλογα με τις μέσες τιμές. Αντιστοιχεί στη διαφορά μεταξύ της μέσης τιμής που καταβάλλεται στο μελισσοκόμο ανά χιλιόγραμμο μελιού και του μέσου κόστους παραγωγής.

(Τροπολογία 11)

Άρθρο 1 παράγραφος 1

>Αρχικό κείμενο>

1. Ο παρών κανονισμός καθορίζει τις ενέργειες που αποβλέπουν στη βελτίωση των συνθηκών παραγωγής και εμπορίας φυσικού μελιού. Οι ενέργειες συμπεριλαμβάνονται σε εθνικά προγράμματα για κάθε έτος.

>Κείμενο μετά την ψηφοφορία στο ΕΚ>

1. Ο παρών κανονισμός καθορίζει τις γενικές διατάξεις εφαρμογής για τις ενέργειες που αποβλέπουν στη βελτίωση των συνθηκών παραγωγής και εμπορίας φυσικού μελιού. Τα κράτη μέλη καταρτίζουν και υποβάλλουν στην Επιτροπή για κάθε έτος εθνικά προγράμματα με ενέργειες που ανταποκρίνονται στην κατάσταση και τις ιδιαίτερες ανάγκες της μελισσοκομίας τους και αποβλέπουν στη βελτίωση της κατάστασης των μελισσοκόμων και της μελισσοκομίας.

(Τροπολογία 12)

Άρθρο 1 παράγραφος 2

>Αρχικό κείμενο>

2. Οι ενέργειες είναι οι εξής:

>Κείμενο μετά την ψηφοφορία στο ΕΚ>

2. Οι ακόλουθες ενέργειες είναι δυνατόν να περιλαμβάνονται στα εθνικά προγράμματα:

>Κείμενο μετά την ψηφοφορία στο ΕΚ>

Ι. καταπολέμηση της βαρρόας και των συναφών ασθενειών καθώς και βελτίωση των όρων αγωγής των μελισσιών

>Κείμενο μετά την ψηφοφορία στο ΕΚ>

ΙΙ. μέτρα για τη βελτίωση των όρων παραγωγής και εμπορίας

>Αρχικό κείμενο>

α) παροχή τεχνικής βοήθειας προς τους μελισσοκόμους και τις μονάδες παραγωγής μελιού των ενώσεων παραγωγών, με στόχο τη βελτίωση της ποιότητας της παραγωγής και της συλλογής μελιού,

>Κείμενο μετά την ψηφοφορία στο ΕΚ>

α) παροχή τεχνικής βοήθειας προς τους μελισσοκόμους και τις ενώσεις τους με στόχο τη βελτίωση των όρων παραγωγής και εμπορίας των προϊόντων της μελισσοκομίας,

>Αρχικό κείμενο>

β) καταπολέμηση της βαρρόας και των συναφών ασθενειών καθώς και βελτίωση των όρων αγωγής των μελισσιών, συλλογής, αποθήκευσης και συσκευασίας του μελιού,

>Κείμενο μετά την ψηφοφορία στο ΕΚ>

β) μέτρα για τη βελτίωση της συλλογής, αποθήκευσης και συσκευασίας του μελιού,

>Αρχικό κείμενο>

γ) εξορθολογισμός της διαχείμανσης,

>Κείμενο μετά την ψηφοφορία στο ΕΚ>

γ) εξορθολογισμός της διαχείμανσης,

>Αρχικό κείμενο>

δ) μέτρα στήριξης των εργαστηρίων ανάλυσης των φυσικών και χημικών χαρακτηριστικών του μελιού,

>Κείμενο μετά την ψηφοφορία στο ΕΚ>

δ) μέτρα στήριξης των εργαστηρίων ανάλυσης των φυσικών και χημικών χαρακτηριστικών του μελιού,

>Αρχικό κείμενο>

ε) συνεργασία με τους ειδικευμένους οργανισμούς εκτέλεσης των ερευνητικών προγραμμάτων που αφορούν την ποιοτική βελτίωση του μελιού.

>Κείμενο μετά την ψηφοφορία στο ΕΚ>

ε) συνεργασία με τους ειδικευμένους οργανισμούς εκτέλεσης των ερευνητικών προγραμμάτων που αφορούν την ποιοτική βελτίωση του μελιού,

>Κείμενο μετά την ψηφοφορία στο ΕΚ>

εα) οποιαδήποτε άλλη ενέργεια που ενδείκνυται για τη βελτίωση των όρων παραγωγής και εμπορίας του μελιού και άλλων προϊόντων της μελισσοκομίας.

(Τροπολογία 13)

Άρθρο 2

>Αρχικό κείμενο>

Προκειμένου να τύχουν της συγχρηματοδότησης που προβλέπεται στο άρθρο 3, τα κράτη μέλη πρέπει να πραγματοποιήσουν μελέτη για τη διάρθρωση του τομέα της μελισσοκομίας στα αντίστοιχα εδάφη τους, τόσο όσον αφορά την παραγωγή όσο και την εμπορία, πριν από την 1η Ιουλίου 1997.

>Κείμενο μετά την ψηφοφορία στο ΕΚ>

Τα κράτη μέλη πρέπει πραγματοποιούν σε συνεργασία με την Επιτροπή, σε τακτά διαστήματα και για πρώτη φορά το αργότερο ένα χρόνο μετά τη θέση σε ισχύ του παρόντος κανονισμού, μελέτη για τη διάρθρωση του τομέα της μελισσοκομίας στα αντίστοιχα εδάφη τους, τόσο όσον αφορά την καταγραφή των μελισσοκόμων όσο και την παραγωγή και την εμπορία καθώς και τη διαμόρφωση των τιμών.

(Τροπολογία 14)

Άρθρο 3, δεύτερο και τρίτο εδάφιο

>Αρχικό κείμενο>

Η Κοινότητα συμμετέχει στη χρηματοδότηση των εθνικών προγραμμάτων μέχρι ποσοστού 50% των δαπανών που βαρύνουν τα κράτη μέλη.

Το ποσό χρηματοδοτικής αναφοράς για την εκτέλεση του παρόντος κανονισμού είναι 15 εκατ. Ecu κατ' έτος.

>Κείμενο μετά την ψηφοφορία στο ΕΚ>

Τα εθνικά προγράμματα που εγκρίνει η Επιτροπή σύμφωνα με τη διαδικασία που προβλέπεται στο άρθρο 4, χρηματοδοτούνται από την Κοινότητα μέχρι ενός ανωτάτου ποσού ανά κράτος μέλος, το οποίο ορίζεται από το Συμβούλιο, μετά από πρόταση της Επιτροπής και ακρόαση του Ευρωπαϊκού Κοινοβουλίου, υπό το φως των αποτελεσμάτων των μελετών που προβλέπονται στο άρθρο 2.

(Τροπολογία 15)

Άρθρο 3, πέμπτο εδάφιο

>Αρχικό κείμενο>

Προκειμένου να καταστούν επιλέξιμες για συγχρηματοδότηση οι δαπάνες που αναλαμβάνονται από τα κράτη μέλη για το πρόγραμμα, το οποίο αναφέρεται στο άρθρο 1 παράγραφος 1, πρέπει να πραγματοποιούνται το αργότερο μέχρι τις 15 Οκτωβρίου κάθε έτους.

>Κείμενο μετά την ψηφοφορία στο ΕΚ>

Προκειμένου να καταστούν επιλέξιμα για την κοινοτική χρηματοδότηση τα προγράμματα που αναφέρονται στο άρθρο 1 παράγραφος 1, πρέπει να ανακοινώνονται από τα κράτη μέλη κάθε χρόνο το αργότερο έως τις 15 Αυγούστου, ενώ η Επιτροπή πρέπει να αποφασίζει για την έγκρισή τους το αργότερο έως τις 15 Οκτωβρίου σύμφωνα με τη διαδικασία που προβλέπεται στο άρθρο 4.

(Τροπολογία 16)

Άρθρο 4, πρώτο εδάφιο

>Αρχικό κείμενο>

Τα προγράμματα που αναφέρονται στο άρθρο 1 παράγραφος 1 καταρτίζονται σε στενή συνεργασία με τις επαγγελματικές οργανώσεις που είναι αντιπροσωπευτικές του μελισσοκομικού τομέα[semigr ] κοινοποιούνται στην Επιτροπή η οποία αποφασίζει για την αποδοχή τους σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσες της αγοράς στον τομέα των αυγών.

>Κείμενο μετά την ψηφοφορία στο ΕΚ>

Τα προγράμματα που αναφέρονται στο άρθρο 1 παράγραφος 1 καταρτίζονται σε στενή συνεργασία με τις επαγγελματικές και συνεταιριστικές οργανώσεις που είναι αντιπροσωπευτικές του μελισσοκομικού τομέα[semigr ] κοινοποιούνται στην Επιτροπή η οποία αποφασίζει για την αποδοχή τους σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσες της αγοράς στον τομέα των αυγών.

(Τροπολογία 17)

Άρθρο 4 δεύτερο εδάφιο

>Αρχικό κείμενο>

Από τα προγράμματα αυτά εξαιρούνται οι ενέργειες που εντάσσονται στα επιχειρησιακά προγράμματα για τις περιφέρειες των στόχων 1, 5β και 6.

>Κείμενο μετά την ψηφοφορία στο ΕΚ>

Από τα προγράμματα αυτά εξαιρούνται οι ενέργειες που εφαρμόζονται από τα κράτη μέλη στο πλαίσιο των επιχειρησιακών προγραμμάτων για τις περιφέρειες των στόχων 1, 5β και 6.

(Τροπολογία 18)

Άρθρο 5

>Αρχικό κείμενο>

Οι λεπτομέρειες εφαρμογής του παρόντος κανονισμού, και ιδίως οι σχετικές με τα μέτρα ελέγχου, θεσπίζονται σύμφωνα με τη διαδικασία που προβλέπεται στο άρθρο 17 του κανονισμού ΕΟΚ αριθ. 2771/75 του Συμβουλίου.

>Κείμενο μετά την ψηφοφορία στο ΕΚ>

Οι λεπτομέρειες εφαρμογής του παρόντος κανονισμού, και ιδίως οι σχετικές με τα άρθρα 1, 2 και 3 καθώς και με τα μέτρα ελέγχου, θεσπίζονται σύμφωνα με τη διαδικασία που προβλέπεται στο άρθρο 17 του κανονισμού ΕΟΚ αριθ. 2771/75 του Συμβουλίου.

(Τροπολογίες 19 και 22)

Άρθρο 6

>Αρχικό κείμενο>

Η Επιτροπή υποβάλλει στο Συμβούλιο, κάθε τρία χρόνια, έκθεση σχετικά με την εφαρμογή του παρόντος κανονισμού, και για πρώτη φορά μέχρι την 1η Ιουλίου 2000 το αργότερο.

>Κείμενο μετά την ψηφοφορία στο ΕΚ>

Η Επιτροπή υποβάλλει στο Συμβούλιο και το Ευρωπαϊκό Κοινοβούλιο, κάθε τρία χρόνια, έκθεση σχετικά με την εφαρμογή του παρόντος κανονισμού, και για πρώτη φορά μέχρι την 1η Ιουλίου 2000 το αργότερο. Βάσει των αξιόπιστων στατιστικών δεδομένων που προκύπτουν από τις μελέτες που προβλέπονται στο άρθρο 2, η Επιτροπή προτείνει, εάν χρειάζονται, συμπληρωματικά μέτρα για την ικανοποίηση των απαιτήσεων του τομέα.

(Τροπολογία 20)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Το άρθρο 19 παράγραφος 1 εδάφιο α) πρώτη περίπτωση του κανονισμού ΕΟΚ αριθ. 2328/91 τροποποιείται ως εξής:

>Κείμενο μετά την ψηφοφορία στο ΕΚ>

«α) Εφόσον πρόκειται για παραγωγή βοοειδών, προβάτων ή αιγών, για παραγωγή ιπποειδών ή για μελισσοκομία, η αποζημίωση υπολογίζεται ανάλογα με τον αριθμό των ζώων. Η χορηγούμενη αποζημίωση δεν μπορεί να υπερβαίνει τα 102 Ecu ανά ΜΖΖ. Το συνολικό ποσό της χορηγούμενης αποζημίωσης δεν μπορεί να υπερβαίνει τα 102 Ecu ανά εκτάριο συνολικής έκτασης για ζωοτροφές της εκμετάλλευσης. Ο πίνακας μετατροπής βοοειδών, ιπποειδών, προβάτων, αιγών και μελισσών σε ΜΖΖ περιλαμβάνεται στο Παράρτημα Ι.

(Τροπολογία 21)

Άρθρο 6β (νέο)

>TABLE>

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου για τους γενικούς κανόνες εφαρμογής που αφορούν τις ενέργειες βελτίωσης της παραγωγής και της εμπορίας του μελιού (COM(96)0596 - C4-0031/97 - 96/0282(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(96)0596 - 96/0282(CNS) ((ΕΕ C 378 της 13.12.1996, σελ. 20.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 42 και 43 της Συνθήκης ΕΚ (C4-0031/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμού, (A4-0191/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.